Hag arouezioù hengounel ochpenn-tra !… Abaoe pegoulz e rer kement-se e Breizh ? Neo ket me el lâro deoch atav. Desket em eus er gober get ma zud-kozh, hag int get o zud-kozh, hag èl-se a rumm da rumm. Setu perak ne gredan ket e vehe un dra vat dilezel ur sort akustumañs. Hag ochpenn evit geneomp-ni e vez lidet Kalañ-Mae ; graet e vez, koulz lâret, e Europa an hanternoz a-bezh, hag atav get barroù glas, get barroù bokedet, get danvez é tiskouez emañ dihunet an natur, emañ trech ar vuhez...